cyanic-selkie/wikianc huggingface dataset:
กีฬาแห่งชาติ ครั้งที่ 38
ชนิดกีฬาที่แข่งขัน
• ตะกร้อ
• * เซปักตะกร้อ
• * ตะกร้อลอดห่วง
• เทควันโด
• เทนนิส
• เทเบิลเทนนิส
• บาสเกตบอล
• สนุกเกอร์ -บิลเลียด
• แบดมินตัน
• ปันจักสีลัต
• เปตอง
• เพาะกาย
• ฟุตบอล
• มวยไทยสมัครเล่น
• มวยปล้ำ
• มวยสากลสมัครเล่น
• ยกน้ำหนัก
• ยิงปืน
• ยิมนาติก
• ยูโด
• รักบี้ฟุตบอล
• เรือพาย
• ลีลาศ
• วอลเลย์บอล
• วอลเลย์บอลชายหาด
• วูซู
• หมากล้อม
• แฮนด์บอล
• คาราเต้โด
• ฟุตซอล
ประเทศตรินิแดดและโตเบโกในโอลิมปิกฤดูหนาว 2022
ประเทศตรินิแดดและโตเบโก จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติตรินิแดดและโตเบโกเป็นตัวแทนประเทศตรินิแดดและโตเบโกในการส่งนักกีฬาเข้าร่วมแข่งขันทั้งหมดจำนวน 2 คน ใน 1 ชนิดกีฬา
บอบสเล
ผลการแข่งขันดังนี้ :
จอมพลแห่งโปแลนด์
จอมพลแห่งโปแลนด์ (Marszałek Polski) เป็นยศทหารที่สูงที่สุดในกองทัพโปแลนด์ ยศนี่เทียบเท่าจอมพลและพลเอกแห่งกองทัพ (OF-10) ในกองกำลัง นาโต
มะเร็งผิวหนัง
มะเร็งผิวหนัง (Skin cancers) ได้รับการตั้งชื่อตามชนิดของเซลล์ผิวหนังตามที่ได้เกิดขึ้น มะเร็งผิวหนังชนิดเบซาลเซลล์เกิดจากเซลล์ชั้นฐานของหนังกำพร้า และเป็นโรคมะเร็งผิวหนังที่พบมากที่สุดแต่เป็นอันตรายน้อย ส่วนมะเร็งผิวหนังสะแควมัสเซลล์คาร์ซิโนมาเกิดขึ้นในผิวหนังชั้นกลาง และพบได้น้อยกว่าโดยทั่วไป แต่มีแนวโน้มที่จะแพร่กระจาย และหากไม่ได้รับการรักษา ก็อาจเป็นอันตรายถึงแก่ชีวิต
สำหรับชนิดเมลาโนมา ที่เกิดจากเซลล์สร้างเม็ดสี (เมลาโนไซต์) เป็นชนิดที่พบได้น้อยที่สุด แต่เป็นอันตรายมากที่สุด ซึ่งส่วนใหญ่มีแนวโน้มที่จะแพร่กระจาย และหากไม่ได้รับการรักษา ก็อาจเป็นอันตรายถึงแก่ชีวิต
โดยส่วนใหญ่แล้วสาเหตุมักมาจากการถูกรังสียูวีมากเกินไปจากดวงอาทิตย์หรือเตียงอาบแดด ซึ่งการรักษาโดยทั่วไปจะใช้การผ่าตัด
เมลาโนมาจัดเป็นหนึ่งในโรคมะเร็งที่มีอัตราการรอดสูงสุด โดยมีกว่า 75 เปอร์เซ็นต์ของคนที่ได้รอดชีวิตยืนยาวกว่า 10 ปีในสหราชอาณาจักรระหว่างปี ค.ศ. 2005–2007 ทั้งนี้ ในสหราชอาณาจักรในปี ค.ศ. 2010 ผู้คนจำนวน 12,818 รายได้รับการวินิจฉัยว่าเป็นโรคมะเร็งผิวหนังชนิดเมลาโนมา และประมาณ 100,000 คนได้รับการวินิจฉัยว่าเป็นโรคมะเร็งผิวหนังชนิดไม่ใช่เมลาโนมา โดยมีผู้เสียชีวิตจากโรคมะเร็งผิวหนัง 2,746 ราย จากชนิดเมลาโนมา 2,203 ราย และจากโรคมะเร็งผิวหนังชนิดไม่ใช่เมลาโนมา 546 ราย ส่วนในสหรัฐอเมริกาในปี ค.ศ. 2008 ผู้คนจำนวน 59,695 รายได้รับการวินิจฉัยว่าเป็นโรคมะเร็งผิวหนังชนิดเมลาโนมา และมี 8,623 รายเสียชีวิตจากสาเหตุดังกล่าว
การจำแนกประเภท
มีสามประเภทหลักของโรคมะเร็งผิวหนัง: มะเร็งผิวหนังชนิดเบซาลเซลล์ (บีซีซี), มะเร็งผิวหนังสะแควมัสเซลล์คาร์ซิโนมา (เอสซีซี) และเมลาโนมา
การป้องกัน
สารกันแดดที่มีประสิทธิภาพได้รับการแนะนำใช้ป้องกันเมลาโนมา และสะแควมัสเซลล์คาร์ซิโนมา ในขณะที่มีหลักฐานเพียงเล็กน้อยที่จะใช้ป้องกันมะเร็งผิวหนังชนิดเบซาลเซลล์ได้อย่างมีประสิทธิภาพ
ส่วนคำแนะนำอื่นที่จะลดอัตราการเกิดโรคมะเร็งผิวหนัง ประกอบด้วย หลีกเลี่ยงการถูกแดดมากเกินไป, การสวมใส่เสื้อ, แว่นกันแดด และหมวกป้องกัน ตลอดจนพยายามที่จะหลีกเลี่ยงการถูกแสงอาทิตย์ของช่วงเวลาแดดส่องสูงสุด นอกจากนี้ หน่วยบริการป้องกันเฉพาะกิจแห่งสหรัฐอเมริกายังได้แนะนำว่าผู้ที่มีอายุระหว่าง 9 ปีและ 25 ปีให้หลีกเลี่ยงรังสีอัลตราไวโอเลตด้วยเช่นกัน
ความเสี่ยงของการเป็นมะเร็งผิวหนังสามารถลดจำนวนลงได้ด้วยการ: ลดการทำให้ผิวไหม้ในที่ร่ม และการถูกแสงแดดตอนกลางวัน รวมถึงการเพิ่มการใช้สารกันแดด และหลีกเลี่ยงการใช้ผลิตภัณฑ์ยาสูบ
ในประเด็นนี้ ยังมีหลักฐานไม่เพียงพอสำหรับการสู้กับโรคมะเร็งผิวหนัง ซึ่งอาหารเสริมวิตามิน และสารต้านอนุมูลอิสระยังไม่ได้รับการพบว่ามีผลในการป้องกัน ส่วนหลักฐานจากการรับประทานอาหารนั้นยังไม่เป็นที่แน่ชัด
ทางหลวงแผ่นดินหมายเลข 104
ทางหลวงแผ่นดินหมายเลข 104 หรือ ถนนพหลโยธินสายเก่า เป็นถนนแอสฟัลต์คอนกรีตขนาด 2 ช่องจราจรไป-กลับ เริ่มต้นแยกจากทางหลวงแผ่นดินหมายเลข 1 บริเวณทางแยกตาก อำเภอเมืองตาก จังหวัดตาก สิ้นสุดที่ทางหลวงแผ่นดินหมายเลข 1 บริเวณสะพานวุฒิกุล อำเภอวังเจ้า จังหวัดตาก ระยะทางรวม 26.015 กิโลเมตร เดิมทางนี้เป็นส่วนหนึ่งของทางหลวงแผ่นดินหมายเลข 1
เล่ห์ราคะ (ละครโทรทัศน์)
เล่ห์ราคะ (Ek Hasina Thi) เป็นละครโทรทัศน์ที่สร้างขึ้นในปี ค.ศ. 2014 ออกอากาศทาง ช่องไบรต์ทีวี ออกอากาศ ทุกวันจันทร์-พฤหัสบดี เวลา 23.00 น. นำแสดงโดย สันชีตะ เชอิคห์, วัตซาล เชธ, ซิโมน ซิงห์, อะยับ ข่าน
เนื้อเรื่องย่อ
หญิงสาวที่ใช้เสน่ห์ยวนยั่วช่างเป็นอันตรายต่อบุรุษเพศมากนัก เฉกเช่นเรื่องราวของ“ทุรคา”สาวสวยผู้เพียบพร้อมไปด้วย ความงาม ความมั่นใจ ฉลาด และร่ำรวย เธอใช้เสน่ห์ของเธอทำให้ “โชรยา” เพลย์บอยหนุ่ม หลงใหล เพียงเพื่อต้องการแก้แค้นครอบครัวโชรยา ที่เคยสร้างบาดแผลให้กับเธอในอดีต ตัวตนที่แท้จริงของทุรคาเป็นใครกันแน่ ทำไมเธอต้องเอาตัวเองเข้ามาแลกกับการแต่งงานในขณะที่เธอมีใจให้ชายอีกคน
วิทยาลัยพยาบาลศรีมหาสารคาม
วิทยาลัยพยาบาลศรีมหาสารคาม (Srimahasarakham Nursing College) เป็นวิทยาลัยในสังกัด คณะพยาบาลศาสตร์ สถาบันพระบรมราชชนก กระทรวงสาธารณสุข
ความเป็นมาของการเปิดหลักสูตรต่างๆ ของวิทยาลัยฯ
วิทยาลัยพยาบาลศรีมหาสารคาม เริ่มเปิดสอนนักศึกษาพยาบาลใน ปีการศึกษา ๒๕๒๖ โดย เปิดสอนหลักสูตรประกาศนียบัตรพยาบาลศาสตร์และผดุงครรภ์ชั้นสูง ที่เน้นชุมชนเพื่อคุณภาพชีวิต รับนักศึกษารุ่นแรก จำนวน ๑๕๐ คน
ปีการศึกษา ๒๕๓๓ - ๒๕๓๙ เปิดสอนหลักสูตรประกาศนียบัตรพยาบาลศาสตร์ (ระดับต้น)
ปีการศึกษา ๒๕๓๕ เปิดสอนหลักสูตรประกาศนียบัตรพยาบาลศาสตร์ (ต่อเนื่อง ๒ ปี) เทียบเท่าปริญญาตรี
ปีการศึกษา ๒๕๔๕ เปิดสอนหลักสูตรประกาศนียบัตรพยาบาลศาสตร์ (ต่อเนื่อง ๒ ปี) เทียบเท่าปริญญาตรี ภาคพิเศษ
ในปี พ.ศ. ๒๕๔๐ เปลี่ยนชื่อหลักสูตรประกาศนียบัตรพยาบาลศาสตร์ เทียบเท่าปริญญาตรี เป็นหลักสูตรพยาบาลศาสตรบัณฑิตจนถึงปัจจุบัน เนื่องจากวิทยาลัยพยาบาลศรีมหาสารคามเข้าสมทบกับมหาลัยขอนแก่น เมื่อ พ.ศ. ๒๕๕๐ ตามราชกฤษฏีกาการรับวิทยาลัยพยาบาล ในสังกัดสถาบันพระบรมราชชนก สำนักงานปลัดกระทรวงสาธารณสุข ซึ่งประกาศในราชกิจจานุเบกษา แบับกฤษฏีกา เล่ม ๑๑๔ ตอนที่ ๗๖ ก. วันที่ ๒๖ ธันวาคม ๒๕๔๐ นอกจากนี้วิทยาลัยพยาบาลศรีมหาสารคาม ยังได้ดำเนินการอบรมระยะสั้นหลักสูตรต่าง ๆ เพื่อพัฒนาบุคลากรสาธารณสุข ให้บริการวิชาการแก่หน่วยงานอื่น ๆ และประชาชน ตลอดจน ทำนุบำรุงศิลปวัฒนธรรมและสิ่งแวดล้อม รวมทั้งทำการวิจัยด้านการศึกษาและการสาธารณสุขอย่างต่อเนื่อง
อู๋ เฉิงเอิน
อู๋ เฉิงเอิน (, มีชีวิตราวปี ค.ศ. 1505–1580 หรือ 1500-1582 ) เป็นนักกวีชาวจีน สมัยราชวงศ์หมิง มีชื่อเสียงจากการประพันธ์นิยายอมตะเรื่อง ไซอิ๋ว
เขาเกิดในครอบครัวพ่อค้า พ่อของเขาชอบอ่านหนังสือและสะสมหนังสือไว้มาก เขามีสติปัญญาดีมากมาแต่เด็ก นอกจากชอบอ่านหนังสือแล้วยังศึกษาเรื่องแปลก มหัศจรรย์ เขาศึกษานิทานชาวบ้านซึ่งมีผลต่อการเขียนเรื่อง ไซอิ๋ว ด้วย อู๋ เฉิงเอินสอบเข้ารับราชการตามระบบการศึกษาและสอบคัดเลือกของราชวงศ์หมิงหลายหนแต่สอบไม่ได้ แต่ได้คัดเลือกเป็นกรณีพิเศษไปเป็นปลัดอำเภออยู่พักหนึ่ง แต่ในที่สุดก็ลาออก หันมาเขียนหนังสือ เขามีฝีมือการเขียนทั้งร้อยแก้วและร้อยกรอง ซึ่งตกทอดมาถึงปัจจุบันไม่มาก แต่โด่งดังสุดด้วยเรื่อง ไซอิ๋ว
โอวลุ
โอวลุ (Oulu, ; Uleåborg ; Uloa) เป็นเมืองในประเทศฟินแลนด์ มีประชากรประมาณ 1.3 แสนคน มากเป็นอันดับหกของประเทศ ตั้งอยู่ที่ปากแม่น้ำโอวลุ ในจังหวัดโอวลุ
โอวลุมีความสำคัญเป็นศูนย์กลางการปกครองและการค้าในภูมิภาค และยังเป็นที่รู้จักในด้านเป็นเมืองเทคโนโลยี โดยเป็นเมืองเอกของจังหวัดโอวลุ
ประวัติศาสตร์
โอวลุก่อตั้งในปี 1605 โดยพระเจ้าคาร์ลที่ 9 แห่งสวีเดน เป็นเมืองที่ใหญ่ที่สุดในภาคเหนือของฟินแลนด์ โอวลุเริ่มมีความเจริญมากขึ้นตั้งแต่ 1765 เมื่อสามารถค้าขายกับต่างประเทศได้ ตลอดคริสต์ศตวรรษที่ 19 โอวลุเป็นผู้ส่งออกยางมะต่อยที่ใหญ่ที่สุดของฟินแลนด์ ในปี 1822 ไฟได้เผาทำลายตัวเมือง คาร์ล ลุดวิก เองเงิลได้ออกแบบผังเมืองใหม่ให้โอวลุ ในประวัติศาสตร์ โอวลุถูกไฟทำลายมาแล้วถึงสิบครั้ง ปัจจุบัน โอวลุได้รับการยอมรับว่าเป็นเมิองเทคโนโลยี ในปี 1982 ได้มีการก่อตั้งหมู่บ้านเทคโนโลยีแห่งแรกในกลุ่มนอร์ดิก
สโมสรฟุตบอลเลสเตอร์ซิตีในฤดูกาล 2019–20
เลสเตอร์ซิตี ฤดูกาล 2019–20 เป็นฤดูกาลที่ 115 ในระบบฟุตบอลลีกอังกฤษและเป็นฤดูกาลที่ 52 อย่างไม่เป็นทางการในระดับสูงของฟุตบอลอังกฤษ ฤดูกาลนี้ เลสเตอร์ซิตี ได้เข้าร่วมใน พรีเมียร์ลีก สำหรับฤดูกาลนี้เป็นฤดูกาลที่หกติดต่อกันเช่นเดียวกับ เอฟเอคัพ และ อีเอฟแอลคัพ. ฤดูกาลเริ่มต้นครอบคลุมระหว่างวันที่ 1 กรกฎาคม ค.ศ. 2019 ถึง 30 มิถุนายน ค.ศ. 2020.
เอฟเอคัพ
การจับสลากรอบสามได้ถ่ายทอดสดทาง บีบีซีทู จาก เอติฮัดสเตเดียม, ไมกาห์ ริชาร์ดส์ และ โทนี แอดัมส์ เป็นผู้ดำเนินการจับสลาก. การจับสลากรอบสี่จัดขึ้นโดย อเล็กซ์ สกอตต์ และ เดวิด โอเลียรี เมื่อวันจันทร์ที่ 6 มกราคม ค.ศ. 2020.
อีเอฟแอลคัพ
การจับสลากรอบสองได้จัดขึ้นเมื่อวันที่ 13 สิงหาคม ค.ศ. 2019 ตามบทสรุปของทั้งหมดแต่ละหนึ่งนัดในรอบแรก. การจับสลากรอบสามได้รับการยืนยันเมื่อวันที่ 28 สิงหาคม ค.ศ. 2019, ถ่ายทอดสดทาง สกายสปอร์ตส์. การจับสลากรอบสี่ได้จัดขึ้นเมื่อวันที่ 25 กันยายน ค.ศ. 2019. การจับสลากรอบก่อนรองชนะเลิศได้ดำเนินการเมื่อวันที่ 31 ตุลาคม, ถ่ายทอดสดทาง บีบีซีเรดิโอทู.
อันดับผู้ทำประตูสูงสุด
''ณ วันที่ 7 กรกฎาคม ค.ศ. 2020''
มิชชั่น:อิมพอสซิเบิ้ล ล่าพิกัดมรณะ ตอนที่หนึ่ง
มิชชั่น:อิมพอสซิเบิ้ล ล่าพิกัดมรณะ ตอนที่หนึ่ง (Mission: Impossible – Dead Reckoning Part One) เป็นภาพยนตร์โลดโผน/สายลับอเมริกันที่เขียนและกำกับโดย คริสโตเฟอร์ แมคควอร์รี ซึ่งเป็นภาคที่เจ็ดของซีรีส์ภาพยนตร์ มิชชั่น:อิมพอสซิเบิ้ล และภาคที่สามในซีรีส์ที่กำกับโดยแมคควอร์รีต่อจาก ปฏิบัติการรัฐอำพราง และ ฟอลล์เอาท์ นำแสดงโดย ทอม ครูซ, วิง ราเมส, เฮนรี แชร์นี, ไซมอน เพกก์, รีเบกกา เฟอร์กูสัน และวาเนสซา เคอร์บี ซึ่งทุกคนกลับมารับบทเดิมจากภาพยนตร์เรื่องก่อน ๆ นักแสดงใหม่ ได้แก่ เฮย์ลีย์ แอตเวลล์, ปอม เกลม็องตีแย็ฟ, เช วิกัม, เอไซ โมราเลส, ร็อบ เดลานีย์, ชาลส์ พาร์เนล, อินทิรา วาร์มา, มาร์ค เกติส และแครี เอลวิส
มิชชั่น:อิมพอสซิเบิ้ล ล่าพิกัดมรณะ ตอนที่หนึ่ง ใช้ทุนสร้าง 291 ล้านดอลลาร์สหรัฐ เป็นภาพยนตร์ที่มีทุนสร้างสูงที่สุดเป็นอันดับที่ 14 เข้าฉายในสหรัฐวันที่ 12 กรกฎาคม ค.ศ. 2023 โดยพาราเมาต์พิกเจอส์ ภาพยนตร์ทำเงิน 525 ล้านดอลลาร์สหรัฐทั่วโลก กลายเป็นภาพยนตร์ทำเงินสูงสุดอันดับที่ 10 ในปี ค.ศ. 2023 ได้รับเสียงชื่นชมอย่างกว้างขวาง แต่ประสบความล้มเหลวในการทำเงิน เนื่องจากอยู่ในช่วงระหว่างการฉายกับคู่แข่งอย่าง บาร์บี้ และ ออปเพนไฮเมอร์ ในหนึ่งสัปดาห์ให้หลังจากภาพยนตร์เข้าฉาย
ภาคต่อโดยตรงในชื่อ มิชชั่น:อิมพอสซิเบิ้ล ล่าพิกัดมรณะ ตอนที่สอง มีกำหนดเข้าฉายในวันที่ 28 มิถุนายน ค.ศ. 2024
นักแสดง
สมทบด้วยชาลส์ พาร์เนล, ร็อบ เดลานีย์, อินทิรา วาร์มาและมาร์ก เกติส ในบทผู้อำนวยการ NRO, JSOC, DIA และ NSA ตามลำดับ ซึ่งทั้งหมดเป็นสมาชิก "เดอะคอมมิวนิตี" และมาเรียลา แกร์ริกา รับบท มารี ผู้หญิงในอดีตของฮันท์และเกเบรียล
การประกาศข่าวดี
การประกาศข่าวดี (ศัพท์คาทอลิก) หรือ การประกาศข่าวประเสริฐ (ศัพท์โปรเตสแตนต์) (Evangelism) คือการเผยแพร่พระวรสารหรือประกาศข่าวดีตามความเชื่อของคริสต์ศาสนิกชนว่าพระเยซูเป็นพระเจ้าผู้มารับสภาพมนุษย์และถูกตรึงกางเขนจนสิ้นพระชนม์ เพื่อไถ่มนุษย์ผู้เชื่อจากบาป หลังจากนั้น 3 วัน ก็ทรงคืนพระชนม์แล้วเสด็จขึ้นสวรรค์ คริสต์ศาสนิกชนเชื่อว่าผู้เชื่อข่าวดีนี้จะถูกไถ่จากบาปทันทีและได้ขึ้นสวรรค์หลังจากเสียชีวิต จนถึงการพิพากษาครั้งสุดท้ายก็จะได้รับบำเหน็จจากพระเจ้า
การประกาศข่าวดีถือเป็นพันธกิจสำคัญที่พระเยซูฝากไว้แก่สาวกของพระองค์ก่อนจะเสด็จขึ้นสวรรค์ ดังปรากฏในพระวรสารนักบุญมัทธิวว่า "ท่านทั้งหลายจงออกไปและนำชนทุกชาติมาเป็นสาวกของเรา จงบัพติศมาพวกเขาในพระนามของพระบิดา พระบุตร และพระวิญญาณบริสุทธิ์"
ผู้อุทิศตนทำงานประกาศข่าวดีเรียกว่า ผู้ประกาศข่าวดี (ศัพท์โรมันคาทอลิก) หรือ ผู้ประกาศข่าวประเสริฐ (ศัพท์โปรเตสแตนต์) (Evangelist)
สถาบันวิทยาศาสตร์กล้องโทรทรรศน์อวกาศ
สถาบันวิทยาศาสตร์กล้องโทรทรรศน์อวกาศ (Space Telescope Science Institute; STScI) เป็นศูนย์ปฏิบัติการทางวิทยาศาสตร์เพื่อดูแลกล้องโทรทรรศน์อวกาศฮับเบิล (ขึ้นสู่วงโคจรตั้งแต่ ค.ศ. 1990) และกล้องโทรทรรศน์อวกาศเจมส์ เวบบ์ (จะขึ้นสู่วงโคจรประมาณ ค.ศ. 2021) สถาบันวิทยาศาสตร์กล้องโทรทรรศน์อวกาศตั้งอยู่ที่มหาวิทยาลัยจอห์นส์ฮอปกินส์ วิทยาเขตโฮมวูด ในเมืองบัลติมอร์ รัฐแมริแลนด์ สหรัฐอเมริกา เริ่มก่อตั้งขึ้นตั้งแต่ ค.ศ. 1981 ในฐานะศูนย์ข้อมูลวิทยาศาสตร์ภายใต้การดูแลของสภามหาวิทยาลัยเพื่อการวิจัยด้านดาราศาสตร์ (Association of Universities for Research in Astronomy; AURA) ทำหน้าบริหารข้อมูลที่ได้รับจากกล้องโทรทรรศน์อวกาศฮับเบิลให้เกิดประโยชน์ต่อวงการดาราศาสตร์สูงสุด
นอกเหนือจากงานดูแลปฏิบัติการตามปกติของกล้องโทรทรรศน์อวกาศฮับเบิล และเตรียมการรองรับการปฏิบัติงานของกล้องโทรทรรศน์อวกาศเจมส์ เวบบ์แล้ว สถาบันวิทยาศาสตร์กล้องโทรทรรศน์อวกาศยังทำหน้าที่บริหารและปฏิบัติภารกิจด้านข้อมูลของกล้องโทรทรรศน์อวกาศ (Multi-mission Archive at Space Telescope; MAST) งานบริหารศูนย์ข้อมูลปฏิบัติการเคปเลอร์ (Kepler mission) และกิจกรรมอื่นๆ ที่จำเป็นต้องใช้ความชำนาญพิเศษหรือโครงสร้างพื้นฐานที่สถาบันมีเพื่อรองรับการทำงานอื่นใดในการสังเกตการณ์ดาราศาสตร์ในอวกาศ รายได้ของสถาบันส่วนใหญ่มาจากสัญญาจ้างโดยศูนย์การบินอวกาศก็อดเดิร์ดขององค์การนาซา นอกนั้นเป็นเงินรายได้เล็กน้อยที่ได้จาก ศูนย์ข้อมูลเอมส์ขององค์การนาซา ห้องทดลองการขับเคลื่อนด้วยไอพ่นของนาซาและจากองค์การอวกาศยุโรป เจ้าหน้าที่ของสถาบันประกอบด้วยนักวิทยาศาสตร์ (ส่วนใหญ่เป็นนักดาราศาสตร์และนักฟิสิกส์ดาราศาสตร์) วิศวกรซอฟต์แวร์ เจ้าหน้าที่ข้อมูล เจ้าหน้าที่ควบคุมกล้องโทรทรรศน์ ผู้เชี่ยวชาญด้านการศึกษาและการเผยแพร่ประชาสัมพันธ์ รวมถึงธุรการและเจ้าหน้าที่สนับสนุนทางธุรกิจอีกจำนวนหนึ่ง ประมาณว่ามีนักวิทยาศาสตร์ระดับปริญญาเอกมากกว่า 100 คนทำงานอยู่ที่สถาบันแห่งนี้ โดยเป็นเจ้าหน้าที่จากองค์การอวกาศยุโรปที่ได้รับมอบหมายมาในโครงการกล้องโทรทรรศน์อวกาศฮับเบิลจำนวน 15 คน รวมเจ้าหน้าที่ทั้งหมดของสถาบันประมาณ 350 คน
คิงออฟคิงส์ (วิดีโอเกม พ.ศ. 2531)
คิงออฟคิงส์ (キングオブキングス; King of Kings) เป็นวิดีโอเกมวางแผนผลัดกันเล่นที่มีองค์ประกอบการเล่นเกมสงครามสำหรับแฟมิลีคอมพิวเตอร์ โดยวางจำหน่ายเฉพาะในประเทศญี่ปุ่นเท่านั้น ส่วนคาซูมะ คาเนโกะ ช่วยออกแบบตัวละครสำหรับวิดีโอเกมนี้ ซึ่งกลายเป็นแรงบันดาลใจให้กับตัวละครในวิดีโอเกมเมกามิเทนเซย์
เกมนี้เป็นหนึ่งในเกมไม่กี่เกมสำหรับแฟมิลีคอมพิวเตอร์ที่ใช้ชิปเสียงตารางคลื่นนัมโค 163 และยังเป็นหนึ่งในเกมที่เปิดใช้งานช่องเสียงทั้งหมดแปดช่องที่มาจากชิป ส่วนอีกเกมคือเอริกะโตะซาโตรุโนะยูเมะโบเค็ง
จุดสำคัญ
วิดีโอเกมนี้มียูนิตที่เล่นได้ 22 แบบ (แบ่งออกเป็นประชาชน, แฟรี, มังกร และยูนิตประเภทอื่น ๆ) ยูนิตของมนุษย์มักจะมีการป้องกันโดยรวมที่อ่อนแอ, ยูนิตแฟรีมักจะมีราคาแพงที่สุดในการให้กำเนิด, มังกรทั้งหมดยกเว้นลิซเซิร์ดแมนมีราคาแพงมากในการสร้าง และยูนิตประเภทอื่น ๆ นั้นเป็นยูนิตผสมที่รวมจุดแข็งและจุดอ่อนของยูนิตอื่น ๆ อีกสามประเภท เกมนี้มีโหมดการทัพที่ผู้เล่นต่อสู้กับทีมคอมพิวเตอร์ที่นำโดยลูซิเฟอร์ในสี่แผนที่ และมีโหมดผู้เล่นหลายคนที่สามารถต่อสู้ได้ถึงสี่ทีมบนแผนที่เพิ่มเติมอีกแปดแผนที่ ส่วนแผนที่โบนัสได้อิงจากช่างตีดาบผู้ยิ่งใหญ่ที่สุดของญี่ปุ่นที่ชื่อมาซามูเนะ ในฐานะไข่อีสเตอร์ของวิดีโอเกมนี้
ระบบเกม
ยูนิตพระราชาของผู้เล่นเป็นแกนหลักของเกม ในขณะที่พระราชาของฝ่ายตรงข้ามสามารถกำจัดโอกาสของผู้เล่นเพื่อชัยชนะได้โดยง่าย ผู้เล่นจะต้องดำเนินการ เช่น การยึดครองและการระดมทุนในเมือง พระราชาสามารถผลิตยูนิตอื่น ๆ เพื่อดำเนินพฤติกรรมเชิงรุก จากยูนิตหลายประเภทรวมทั้งนักสู้และก็อบลิน พลังโจมตีและการป้องกันของแต่ละยูนิตแตกต่างกัน ส่วนในโหมดหลายผู้เล่น "พันธมิตร" ที่ไม่มีชื่อ มีอยู่ในยุทธการของฝ่ายพันธมิตร แต่จะไม่สามารถชนะพันธมิตรฝ่ายเดียวกันได้ ซึ่งการเอาชนะพระราชาฝ่ายตรงข้ามเท่านั้นที่จะส่งผลให้ผู้เล่นได้รับชัยชนะ โดยหากผู้เล่นกำลังเล่นปะทะกับฝ่ายตรงข้ามที่เป็นมนุษย์มากกว่าหนึ่งคน ก็เป็นไปได้ที่ทีมนั้นจะสนุกไปกับระบบพันธมิตร
ระบบการผลิต
ผู้เล่นสร้างระบบการผลิตโดยใส่ยูนิตพระราชาไว้ในปราสาทเพื่อเรียกยูนิตอื่น ๆ ยูนิตการผลิตเป็นระบบที่ใช้เงินทุนและยังสร้างรายได้จำนวนหนึ่งในแต่ละครั้งที่มีเทิร์นของผู้เล่น ผู้เล่นสามารถเพิ่มรายได้โดยการยึดครองเมืองและปราสาท ยูนิตพระราชาสามารถย้ายไปยังปราสาทได้ทันทีหลังจากสร้างยูนิต เขายังสามารถรุดหน้าไปสู่การโจมตี; ซึ่งเขาถือว่าอยู่นอกปราสาทและไม่สามารถผลิตได้
ยูนิต
ยูนิตนักสู้ที่อาจเกิดขึ้นได้ในเกม คือ ก็อบลิน, เอลฟ์ และมังกร ตัวละครเหล่านี้เป็นศูนย์กลางของเกมแฟนตาซีและปรากฏในเกมนี้ แต่ละยูนิตมีการกำหนดเลเวล ซึ่งเพิ่มขึ้นจากการฆ่าศัตรู เลเวลมีตั้งแต่ 1 ถึง 9 (โดยตัวละครระดับเก้าสวมมงกุฎ) ซึ่งจำเป็นอย่างยิ่งที่จะต้องมีอัตราการโจมตีที่สูงกว่าคู่ต่อสู้ ในทางกลับกัน การมีอัตราการป้องกันที่สูงขึ้นยังช่วยให้ชนะการต่อสู้และสร้างระบบเกมที่สมดุล บางยูนิตสามารถใช้ "พลังเวทมนตร์" ที่โจมตีศัตรูโดยตรงด้วยเอฟเฟกต์พิเศษต่าง ๆ โหมดการทัพถูกจำกัดไว้ที่ประเภทของยูนิตที่สามารถผลิตได้ ประเภทเหล่านี้เริ่มต้นจากการเป็นประโยชน์เล็กน้อย อย่างไรก็ตาม จะมีการเพิ่มยูนิตประเภทอื่น ๆ ในช่วงครึ่งหลังของเกม
ระบบการเคลื่อนที่
ยูนิตทั้งหมดมีรูปแบบการเคลื่อนที่ที่กำหนดไว้ล่วงหน้า ยูนิตสามารถเคลื่อนที่ได้ตามลำดับภายในระยะการเคลื่อนที่ที่เกมอนุญาตเท่านั้น การเคลื่อนที่ยังถูกครอบงำโดยภูมิประเทศ; ที่ราบและถนนต้องการพลังงานเล็กน้อย ในขณะที่ภูเขาสูงและป่าไม้ใช้พลังงานมากกว่า มีการบริโภคอาหารเพื่อฟื้นคืนจุดเคลื่อนที่ ทุกยูนิตบริโภคอาหารเพื่อที่จะก้าวต่อไป หลังจากอาหารหมด มีเพียงเมืองหรือนักพรตเท่านั้นที่สามารถฟื้นฟูการจัดส่งอาหารของยูนิตได้ ดังนั้น ผู้เล่นจำเป็นต้องพิจารณาการยึดสายการจัดส่งระหว่างการบุกครอง
มิชชั่น:อิมพอสซิเบิ้ล ล่าพิกัดมรณะ ตอนที่สอง
มิชชั่น:อิมพอสซิเบิ้ล ล่าพิกัดมรณะ ตอนที่สอง (Mission: Impossible – Dead Reckoning Part Two) เป็นภาพยนตร์โลดโผน/สายลับอเมริกันที่กำกับโดยคริสโตเฟอร์ แมคควอรี โดยเขียนบทร่วมกับเอริก เจนเดรเซน แมคควอรีอำนวยการสร้างร่วมกับทอม ครูซ ภาพยนตร์เรื่องนี้เป็นภาคต่อของ มิชชั่น:อิมพอสซิเบิ้ล ล่าพิกัดมรณะ ตอนที่หนึ่ง (2023) และเป็นภาคที่แปดในซีรีส์ภาพยนตร์ มิชชั่น:อิมพอสซิเบิ้ล
ครูซกลับมารับบทอีธาน ฮันท์ นักแสดงนำของซีรีส์เป็นครั้งที่แปด ซึ่งเขาจะรับบทนี้มาเป็นเวลากว่า 28 ปีเมื่อถึงเวลาที่ภาพยนตร์เรื่องนี้เข้าฉาย วิง ราเมส, เฮนรี แชร์นี, ไซมอน เพกก์, วาเนสซา เคอร์บี, เอไซ โมราเลส, เฮย์ลีย์ แอตเวลล์, เช วิกัม และ ปอม เกลม็องตีแย็ฟ กลับมารับบทเดิมของพวกเขาจากภาพยนตร์เรื่องก่อนหน้าในซีรีส์
ภาพยนตร์เรื่องนี้มีกำหนดเข้าฉายโดยพาราเมาต์พิกเจอส์ในวันที่ 28 มิถุนายน พ.ศ. 2567 หลังจากล่าช้าเนื่องจากการแพร่ระบาดของไวรัสโควิด-19
นักแสดง
สมทบด้วยชาลส์ พาร์เนลและมาร์ก เกติส ที่กลับมารับบทผู้อำนวยการ NSA และ NRO ตามลำดับ
โตร์โตซา
โตร์โตซา (กาตาลาและTortosa) เป็นเมืองหลักของโกมาร์กาบาเชบราในจังหวัดตาร์ราโกนา แคว้นกาตาลุญญา ประเทศสเปน
โตร์โตซาตั้งอยู่บนสองฝั่งแม่น้ำเอโบร ที่ความสูง 12 เมตร (39 ฟุต) เหนือระดับน้ำทะเล ด้านเหนือและด้านตะวันออกถูกโอบล้อมด้วยภูเขาต่าง ๆ ของมวลเขาสูงการ์โด โดยบุยนากา หนึ่งในยอดเขาที่สูงที่สุดของมวลเขานี้ตั้งอยู่ภายในเขตเทศบาลโตร์โตซา ห่างจากตัวเมืองไปทางทิศตะวันตกไม่ไกลนักเป็นที่ตั้งของมวลเขาสูงปอร์ซดาโตร์โตซา-บาเซย์ต บริเวณโดยรอบเขาการูและยอดเขาสูงอื่น ๆ มักถูกปกคลุมด้วยหิมะในฤดูหนาว
ภูมิอากาศ
โตร์โตซามีสภาพภูมิอากาศเมดิเตอร์เรเนียน (Csa) ตามการแบ่งเขตภูมิอากาศแบบเคิพเพิน
เมืองพี่น้อง
โตร์โตซาเป็นเมืองพี่น้องกับเมืองดังนี้:
สมมุติฐานเฉพาะกิจ
ในการศึกษาในด้านวิทยาศาสตร์และปรัชญา สมมุติฐานเฉพาะกิจ (ad hoc hypothesis) หรือ คำอธิบายเฉพาะกิจ หมายถึงสมมุติฐานที่ใส่เพิ่มเข้าไปให้กับทฤษฎี เพื่อป้องกันไม่ให้ทฤษฎีนั้นพิสูจน์ว่าเป็นเท็จได้ นั่นก็คือ เป็นการเพิ่มคำแก้เพื่ออธิบายปรากฏการณ์ที่ทฤษฎีนั้นไม่สามารถคาดหมายหรือไม่สามารถทำนายได้โดยไม่ต้องแก้ไข
ในหมู่นักวิทยาศาสตร์
นักวิทยาศาสตร์มักจะไม่ค่อยให้ความเชื่อถือกับทฤษฎีที่ต้องมีการแก้ไขบ่อย ๆ โดยไม่มีเหตุผลที่ดี นี้เป็นเพราะว่า เจ้าของทฤษฎีนั้น สามารถเลือกที่จะต่อเติมทฤษฎีของตนโดยการเพิ่มใส่สมมุติฐานเฉพาะกิจโดยไม่จำกัด เพื่อที่จะให้ทฤษฎีนั้นเข้ากับหลักฐานที่ปรากฏได้ ดังนั้น แม้ว่า  ทฤษฎีนั้นอาจจะมีความซับซ้อนขึ้นเรื่อย ๆ แต่ว่า ก็จะยังตรงกับความจริง และย่อมทำให้เกิดผลเสียว่า ความสามารถในการทำนายเหตุการณ์ที่ทฤษฎีนั้นควรจะทำนายได้   จะมีสมรรถภาพลดลง ประเด็นความรู้ที่เป็นวิทยาศาสตร์เทียมเช่นความสามารถในการรับรู้เหนือมนุษย์ (extrasensory perception ตัวย่อว่า ESP)  มักจะต้องอาศัยสมมุติฐานเฉพาะกิจ  เพื่อที่จะรักษาทฤษฎีนั้น ๆ ให้สอดคล้องกับหลักฐานที่ปรากฏ
ให้สังเกตว่า สมมุติฐานเฉพาะกิจไม่ใช่ว่าจะไม่ถูกเสมอไป  ในกรณีเกี่ยวกับทฤษฎีทางวิทยาศาสตร์ที่ถูกต้อง  บางครั้ง   การเสริมแก้ทฤษฎีนั้นเพียงเล็กน้อยก็สามารถจะทำให้ทฤษฎีนั้นสมบูรณ์ขึ้นได้ ยกตัวอย่างเช่น การเติมค่าคงตัว cosmological constant ให้กับทฤษฎีสัมพัทธภาพทั่วไปของไอน์สไตน์ เพื่อที่จะให้ทฤษฎีสอดคล้องกับเอกภพที่ไม่หดไม่ขยายได้ ก็เป็นการเสริมแก้  "เฉพาะกิจ" และถึงแม้ว่า ไอน์สไตน์ภายหลังได้กล่าวว่า  การเพิ่มค่าคงตัวนั้นเป็นความผิดพลาดที่ยิ่งใหญ่ที่สุดในชีวิตของเขา  แต่ว่า  จริง ๆ แล้ว  การเพิ่มค่านั้นอาจทำให้ทฤษฎีสัมพัทธภาพทั่วไปเข้ากับทฤษฎีเกี่ยวกับพลังงานมืดได้
เพื่อที่จะลดการสร้างสมมุติฐานเฉพาะกิจในกระบวนการวิทยาศาสตร์ วิธีหนึ่งที่ใช้ก็คือกระบวนการพิสูจน์ว่าเป็นเท็จ นั่นก็คือเมื่อทฤษฎีนั้นมีข้อมูลหลักฐานที่พิสูจน์ว่าเป็นเท็จ หรือว่า  มีการเพิ่มสมมุติฐานเฉพาะกิจเพิ่มขึ้นเรื่อย ๆ  ทฤษฎีนั้นก็จะมีโอกาสถูกปฏิเสธเพิ่มขึ้นเรื่อย ๆ เช่นกัน
No true Scotsman
No true Scotsman (แปลว่า ไม่มีชาวสกอตแท้) เป็นเหตุผลวิบัติอรูปนัย  (informal fallacy  คือไม่ใช่วิบัติตามวิธีทางตรรกศาสตร์)  เป็นวิธีการ  "เฉพาะกิจ" ที่ทำให้สิ่งที่ตนกล่าวยืนยันไม่เป็นเท็จ คือ เมื่อมีการแสดงให้เจ้าของคำเห็นตัวอย่างที่ไม่ตรงกับคำกล่าวของตน  (เช่นคำของเจ้าของว่า  "ไม่มีชาวสกอตที่ไหนทำแบบนี้หรอก [no Scotsman would do such a thing]") แทนที่จะปฏิเสธว่าตัวอย่างนั้นไม่เป็นจริง หรือยอมว่าคำกล่าวของตนนั้นอาจไม่เป็นจริง เจ้าของก็จะเปลี่ยนคำกล่าวเพื่อยกเว้นกรณีนั้นหรือกรณีต่าง ๆ ที่คล้ายกับกรณีนั้นเป็นพิเศษโดยใช้วาทศิลป์ โดยไม่ได้อ้างอิงหลักการอะไร ๆ เลย (เช่นแก้ว่า "ไม่มีชาวสกอตแท้ที่ไหนทำแบบนี้หรอก  [no true Scotsman would do such a thing]") วิธีการนี้ยังเป็นเทคนิคที่สามารถใช้ตั้งข้อแม้ต่าง ๆ ที่ไม่จำเป็นอีกด้วย
ตัวอย่าง
ตัวอย่างที่ยกมาเกี่ยวกับการเมืองก็คือคำที่อ้างว่า "ไม่มีประเทศประชาธิปไตยที่ไหนที่จะเริ่มสงครามหรอก" แล้วแยกแยะระหว่างประชาธิปไตยที่ "สมบูรณ์"  หรือ  "แท้"  ซึ่งไม่เริ่มสงคราม กับประชาธิปไตย "ใหม่"  ซึ่งอาจจะทำการเริ่มสงคราม
กำเนิดของคำ
การใช้คำนี้เริ่มโดยนักปรัชญาชาวอังกฤษชื่อว่า แอนโทนี ฟลู  ผู้ได้เขียนไว้ว่า "ขอให้ลองจินตนาการถึงนายเฮมิช แมกดอนัลด์ ผู้เป็นคนสกอต ผู้นั่งลงอ่านหนังสือพิมพ์ข่าวกลาสโกว์รับอรุณ แล้วพบหัวพาดข่าวว่า "ไอ้บ้ากามย่านไบรตัน  (ในประเทศอังกฤษ)  เอาอีกแล้ว" นายเฮมิชตะลึงใจจนถึงกับประกาศว่า  "ไม่มีชาวสกอตที่ไหนทำแบบนี้หรอก" ในวันต่อมา  นายเฮมิชก็ได้มานั่งอ่านหนังสือพิมพ์อีก แต่คราวนี้  กลับพบข่าวของคนแอเบอร์ดีน  (ในประเทศสกอตแลนด์) ซึ่งมีพฤติกรรมโหดเหี้ยมที่ทำให้ "ไอ้บ้ากามย่านไบรตัน" เป็นเหมือนกับสุภาพบุรุษ คือ  หลักฐานใหม่นี้ชี้ให้เห็นว่า  นายเฮมิชมีความคิดเห็นที่ไม่ถูกต้อง  แต่ว่า  (คุณคิดว่า)  เขาจะสามารถรับความผิดพลาดนี้ไหม แทบจะไม่มีโอกาส  (ดังนั้น) คราวนี้  เขาก็เลยกล่าวว่า  "ไม่มีชาวสกอตแท้ที่ไหนทำแบบนี้หรอก""
จังหวัดน่าน
น่าน เป็นจังหวัดหนึ่งในประเทศไทย ตั้งอยู่ทางทิศตะวันออกสุดของภาคเหนือ เป็นที่ตั้งของเมืองที่สำคัญในอดีต เช่น เวียงวรนคร (เมืองพลัว) เวียงศีรษะเกษ (เมืองงั่ว) เวียงภูเพียงแช่แห้ง อีกทั้งยังเป็นแหล่งต้นน้ำของแม่น้ำน่าน
ประวัติศาสตร์
มีประวัติความเป็นมาที่เก่าแก่ยาวนาน มีชื่อเรียกในพงศาวดารว่า นันทบุรี เมืองน่านในอดีตเป็นนครรัฐเล็ก ๆ ก่อตัวขึ้นราวกลางพุทธศตวรรษที่ 18 บริเวณที่ราบลุ่มแม่น้ำน่านและแม่น้ำสาขาในหุบเขาทางตะวันออกของภาคเหนือ
สมัยเมืองล่าง-วรนคร
ประวัติศาสตร์เมืองน่านเริ่มปรากฏขึ้นราว พ.ศ. 1825 ภายใต้การนำของพญาภูคาและนางพญาจำปาผู้เป็นชายา ซึ่งทั้งสองเป็นชาวเมืองเงินยาง ได้เป็นแกนนำพาผู้คนอพยพมาตั้งศูนย์การปกครองอยู่ที่เมืองล่าง ต่อมาเพี้ยนเป็นเมืองย่าง (เชื่อกันว่าคือบริเวณริมฝั่งด้านใต้ของแม่น้ำย่างบริเวณตำบลศิลาเพชร อำเภอปัว เลยไปถึงลำน้ำบั่ว ใกล้ทิวเขาดอยภูคาในเขตบ้านเสี้ยว บ้านทุ่งฆ้อง บ้านลอมกลาง ตำบลยม อำเภอท่าวังผา) เพราะปรากฏร่องรอยชุมชนในสภาพที่เป็นคูน้ำ คันดิน และกำแพงเมืองซ้อนกันอยู่ เห็นชัดเจนที่สุดคือบริเวณข้างพระธาตุจอมพริกบ้านเสี้ยวมีกำแพงเมืองปรากฏอยู่ซึ่งเป็นปราการทิศใต้ และป้อมปราการทิศเหนือลักษณะที่ปรากฏเป็นสันกำแพงดินบนยอดดอยม่อนหลวง บ้านลอมกลาง เป็นกำแพงเมืองสูงถึง 3 ชั้น ในแต่ละชั้นกว้าง 3 เมตร สูง 5 เมตร ขนานไปกับยอดดอยม่อนหลวง ต่อมาพระยาภูคา ได้ขยายอาณาเขตปกครองของตนออกไปให้กว้างขวางยิ่งขึ้น โดยส่งราชบุตรบุญธรรม 2 คนไปสร้างเมืองใหม่ โดยขุนนุ่นผู้พี่ไปสร้างเมืองจันทบุรี (เมืองพระบาง) และขุนฟองผู้น้องสร้างเมืองวรนครหรือเมืองปัว
ภายหลังขุนฟองถึงแก่พิราลัย เจ้าเก้าเถื่อนราชบุตรจึงได้ขึ้นครองเมืองปัวแทน ด้านพญาภูคาครองเมืองย่างมานานและมีอายุมากขึ้น มีความประสงค์จะให้เจ้าเก้าเถื่อนผู้หลานมาครองเมืองย่างแทน จึงให้เสนาอำมาตย์ไปเชิญ เจ้าเก้าเถื่อนเกรงใจปู่จึงยอมไปอยู่เมืองย่างและมอบให้ชายาคือนางพญาแม่ท้าวคำปินดูแลรักษาเมืองปัวแทน เมื่อพญาภูคาถึงแก่พิราลัย เจ้าเก้าเถื่อนจึงครองเมืองย่างแทน ในช่วงที่เมืองปัวว่างจากผู้นำ เนื่องจากเจ้าเก้าเถื่อนไปครองเมืองย่างแทนปู่นั้น พญางำเมืองเจ้าผู้ครองเมืองพะเยา จึงได้ขยายอิทธิพลเข้าครอบครองบ้านเมืองในเขตเมืองน่านทั้งหมด นางพญาแม่เท้าคำปินพร้อมด้วยบุตรในครรภ์ได้หลบหนีไปอยู่บ้านห้วยแร้ง จนคลอดได้บุตรชายชื่อว่าเจ้าขุนใส เติบใหญ่ได้เป็นขุนนางรับใช้พญางำเมืองจนเป็นที่โปรดปราน พญางำเมืองจึงสถาปนาให้เป็นเจ้าขุนใสยศ ครองเมืองปราด ภายหลังมีกำลังพลมากขึ้นจึงยกทัพมาต่อสู้จนหลุดพ้นจากอำนาจเมืองพะเยา และได้รับการสถาปนาเป็นพญาผานอง ขึ้นครองเมืองปัวอย่างอิสระระหว่างปี 1865-1894 รวม 30 ปีจึงพิราลัย ในสมัยของพญาการเมือง (กรานเมือง) โอรสของพญาผานอง เมืองปัวได้มีการขยายตัวมากขึ้น ตลอดจนมีความสัมพันธ์กับเมืองสุโขทัยอย่างใกล้ชิด พงศาวดารเมืองน่านกล่าวถึงพญาการเมืองว่า ได้รับเชิญจากเจ้าเมืองสุโขทัย (พระมหาธรรมราชาลิไท) ไปร่วมสร้างวัดหลวงอภัย (วัดอัมพวนาราม) ขากลับเจ้าเมืองสุโขทัย ได้พระราชทานพระธาตุ 7 องค์ พระพิมพ์ทองคำ 20 องค์ พระพิมพ์เงิน 20 องค์ ให้กับพญาการเมืองมาบูชา ณ เมืองปัว ด้วยพญาการเมืองได้ปรึกษาพระมหาเถรธรรมบาลจึงได้ก่อสร้างพระธาตุแช่แห้งขึ้นที่บนภูเพียงแช่แห้ง พร้อมทั้งได้อพยพผู้คนจากเมืองปัวลงมาสร้างเมืองใหม่ที่บริเวณพระธาตุแช่แห้ง เรียกว่า ภูเพียงแช่แห้งในปี พ.ศ. 1902 โดยมีพระธาตุแช่แห้งเป็นศูนย์กลางเมือง หลังจากพญาการเมืองถึงแก่พิราลัย โอรสคือพญาผากองขึ้นครองแทน อยู่มาเกิดปัญหาความแห้งแล้ง จึงย้ายเมืองมาสร้างใหม่ที่ริมแม่น้ำน่านด้านตะวันตกบริเวณบ้านห้วยไค้ คือบริเวณที่ตั้งของจังหวัดน่านในปัจจุบัน เมื่อปี พ.ศ. 1911
ในสมัยเจ้าปู่เข่งครองเมืองระหว่างปี พ.ศ. 1950-1960 ได้สร้างวัดพระธาตุช้างค้ำวรวิหาร วัดพระธาตุเขาน้อย วัดพญาภู แต่สร้างไม่ทันเสร็จก็ถึงแก่พิราลัยเสียก่อน พญางั่วฬารผาสุมผู้เป็นหลานได้สร้างต่อจนแล้วเสร็จและได้สร้างพระพุทธรูปทองคำปางลีลา ปัจจุบันคือ พระพุทธนันทบุรีศรีศากยมุนี ประดิษฐานอยู่ในวิหารวัดพระธาตุช้างค้ำวรวิหาร
สมัยล้านนา
ในปี พ.ศ. 1993 พระเจ้าติโลกราชกษัตริย์นครเชียงใหม่ มีความประสงค์จะครอบครองเมืองน่านและแหล่งเกลือบ่อมาง (เขตตำบลบ่อเกลือใต้ อำเภอบ่อเกลือปัจจุบัน) ที่มีอย่างอุดมสมบูรณ์และหาได้ยากทางภาคเหนือ จึงได้จัดกองทัพเข้ายึดเมืองน่าน พญาอินต๊ะแก่นท้าวไม่อาจต้านทานได้จึงอพยพหนีไปอาศัยอยู่ที่เมืองเชลียง (ศรีสัชนาลัย) เมืองน่านจึงถูกผนวกเข้าไว้ในอาณาจักรล้านนาตั้งแต่นั้นมา
ตลอดระยะเวลาเกือบ 100 ปีที่เมืองน่านอยู่ในครอบครองของอาณาจักรล้านนา ได้ค่อย ๆ ซึมซับเอาศิลปวัฒนธรรมของล้านนามาไว้ในวิถีชีวิต โดยเฉพาะการรับเอาศิลปกรรมทางด้านศาสนา ปรากฏศิลปกรรมแบบล้านนาเข้ามาแทนที่ศิลปกรรมแบบสุโขทัยอย่างชัดเจน เช่น เจดีย์วัดพระธาตุแช่แห้ง เจดีย์วัดสวนตาล (มวลสารจากวัดสวนตาลใช้ทำพระสมเด็จจิตรลดา) เจดีย์วัดพระธาตุช้างค้ำ แม้จะเหลือส่วนฐานที่มีช้างล้อมรอบซึ่งเป็นลักษณะศิลปะแบบสุโขทัยอยู่ แต่ส่วนองค์เจดีย์ขึ้นไปถึงส่วนยอดเปลี่ยนเป็นศิลปกรรมแบบล้านนาไปจนหมดสิ้น ในระหว่างปี พ.ศ. 2103-2328 เมืองน่านได้ตกเป็นเมืองขึ้นของพม่าอยู่หลายครั้งและต้องเป็นเมืองร้างไร้ผู้คนถึง 2 ครา คือ ครั้งแรก ปี พ.ศ. 2247-2249 ครั้งที่ 2 ปี พ.ศ. 2321-2344
สมัยรัตนโกสินทร์
ปี พ.ศ. 2331 เจ้าอัตถวรปัญโญได้ลงมาเข้าเฝ้าพระบาทสมเด็จพระพุทธยอดฟ้าจุฬาโลกมหาราชเพื่อขอเป็นข้าขอบขัณฑสีมา หลังจากขึ้นเจ้าอัตถวรปัญโญก็ยังมิได้เข้าไปอยู่เมืองน่านเสียทีเดียวเนื่องจากเมืองน่านยังรกร้างอยู่ จึงได้ย้ายไปอาศัยอยู่ตามที่ต่าง ๆ คือ บ้านตึ๊ดบุญเรือง เมืองงั้ว (บริเวณอำเภอนาน้อย) เมืองพ้อ (บริเวณอำเภอเวียงสา) จนกระทั่งหลังจากได้บูรณะซ่อมแซมเมืองน่านพร้อมทั้งได้ขอพระบรมราชานุญาตแล้ว จึงกลับเข้ามาอยู่ในเมืองน่านในปี พ.ศ. 2344 ในยุคสมัยกรุงรัตนโกสินทร์ เมืองน่านมีฐานะเป็นหัวเมืองประเทศราช เจ้าผู้ครองนครน่านในชั้นหลังทุกองค์ต่างปฏิบัติหน้าที่ราชการด้วยความเที่ยงธรรม มีความซื่อสัตย์ จงรักภักดีต่อพระมหากษัตริย์ราชวงศ์จักรี ได้ช่วยราชการบ้านเมืองสำคัญหลายครั้งหลายคราด้วยกัน นอกจากนี้เจ้าผู้ครองนครน่านต่างได้อุปถัมภ์ค้ำจุนและทำนุบำรุงกิจการพุทธศาสนาในเมืองน่านเป็นสำคัญ ได้สร้างธรรมนิทานชาดก การจารพระไตรปิฎกลงในคัมภีร์ใบลาน นับเป็นคัมภีร์ได้ 335 คัมภีร์นับเป็นผูกได้ 2,606 ผูก ได้นำไปมอบให้เมืองต่าง ๆ มีเมืองลำปาง เมืองลำพูน เมืองเชียงใหม่ เมืองเชียงราย และเมืองหลวงพระบาง
ในปี พ.ศ. 2446 พระบาทสมเด็จพระจุลจอมเกล้าเจ้าอยู่หัวได้มีพระกรุณาโปรดเกล้าฯ สถาปนาให้เจ้าสุริยพงษ์ผลิตเดชฯ เลื่อนยศฐานันดรศักดิ์ขึ้นเป็น พระเจ้านครน่าน มีพระนามปรากฏตามสุพรรณปัฏว่า พระเจ้าสุริยพงษ์ผลิตเดช กุลเชษฐมหันต์ ไชยนันทบุรมหาราชวงศาธิบดี สุริตจารีราชนุภาวรักษ์ วิบูลยศักดิ์กิติไพศาล ภูบาลบพิตรสถิตย์ ณ นันทราชวงษ์ เป็นพระเจ้านครน่านองค์แรกและองค์เดียวในประวัติศาสตร์น่าน ภายหลังได้รับการสถาปนาเป็นพระเจ้าน่าน พระเจ้าสุริยพงษ์ผริตเดชฯ ได้สร้างหอคำ (คุ้มหลวง) ขึ้นแทนหลังเดิมซึ่งสร้างในสมัยของเจ้าอนันตวรฤทธิเดชฯ และด้านหน้าหอคำมีข่วงไว้ทำหน้าที่คล้ายสนามหลวง สำหรับจัดงานพิธีต่าง ๆ ตลอดจนเป็นที่จัดขบวนทัพออกสู้ศึก จัดขบวนนำเสด็จ หรือขบวนรับแขกเมืองสำคัญ และในวันที่ 17 สิงหาคม พ.ศ. 2474 เมื่อเจ้ามหาพรหมสุรธาดาเจ้าผู้ครองนครน่านถึงแก่พิราลัย ตำแหน่งเจ้าผู้ครองนครก็ถูกยุบเลิกตั้งแต่นั้นมา ส่วนหอคำได้ใช้เป็นศาลากลางจังหวัดน่าน จนปี พ.ศ. 2511 จังหวัดน่านได้มอบหอคำให้กรมศิลปากร ใช้เป็นสถานที่จัดตั้งพิพิธภัณฑสถานแห่งชาติ น่านจนกระทั่งปัจจุบัน
รายพระนามเจ้าผู้ครองนครน่าน
ในยุคประชาธิปไตย จังหวัดน่านยังมีตำนานการเป็นแหล่งกบดานของสมาชิกพรรคคอมมิวนิสต์แห่งประเทศไทย โดยเฉพาะที่อำเภอทุ่งช้าง ซึ่งเป็นพื้นที่ยุทธศาสตร์สำคัญอีกแห่งหนึ่ง โดยมีอนุสรณ์สถานวีรกรรมทุ่งช้างเป็นพยานช่วยเตือนความจำให้แก่ชนรุ่นหลัง
ภูมิประเทศ
จังหวัดน่านมีสภาพภูมิประเทศส่วนใหญ่เป็นภูเขาซึ่งวางตัวในแนวเหนือ-ใต้ โดยเฉพาะบริเวณชายแดนด้านเหนือและตะวันออกซึ่งเป็นรอยต่อกับประเทศลาว มีภูเข้ในเขตอำเภอบ่อเกลือ เป็นยอดเขาที่สูงที่สุดในจังหวัด คือมีความสูงถึง 2,079 เมตร และมีดอยภูคาในเขตอำเภอปัว เป็นยอดเขาที่สำคัญของจังหวัด มีความสูง 1,980 เมตร ส่วนพื้นที่ราบจะอยู่บริเวณตอนกลางของจังหวัด และตามลุ่มน้ำต่าง ๆ แหล่งน้ำที่สำคัญของจังหวัดคือแม่น้ำน่าน ซึ่งมีต้นกำเนิดทางตอนเหนือของจังหวัด แล้วไหลลงไปยังเขื่อนสิริกิติ์ในจังหวัดอุตรดิตถ์ และบรรจบกับแม่น้ำปิงที่จังหวัดนครสวรรค์เป็นแม่น้ำเจ้าพระยา นอกจากนี้ยังมีลำน้ำสาขาต่าง ๆ ที่สำคัญ ได้แก่ ลำน้ำสา ลำน้ำว้า ลำน้ำสมุน ลำน้ำปัว ลำน้ำยาว ลำน้ำย่าง ลำน้ำแหง เป็นต้น มีพื้นที่กว้างใหญ่ พื้นที่เต็มไปด้วยภูเขาสูงสลับซับซ้อน  ทั้งยังมีประชากรหลายชาติพันธุ์ นับว่าเป็นดินแดนของความหลากหลายอีกแห่งหนึ่งของประเทศ
ภูมิอากาศ
มีลักษณะอากาศแบบทุ่งหญ้าเมืองร้อนแบบ 3 ฤดู คือ ฤดูร้อน ฤดูฝน และฤดูหนาว โดยมีความแตกต่างของฤดูอย่างชัดเจน
พื้นที่ป่า
มีจำนวนอุทยานแห่งชาติ 7 แห่ง, วนอุทยาน 1 แห่ง, เขตห้ามล่าสัตว์ป่า 1 แห่ง และสวนรุกขชาติ 2 แห่ง ได้แก่
การปกครองส่วนท้องถิ่น
ประกอบด้วย องค์การบริหารส่วนจังหวัด 1 แห่ง เทศบาลเมือง 1 แห่ง เทศบาลตำบล 18 แห่งและองค์การบริหารส่วนตำบล 80 แห่ง ได้แก่
กลุ่มชาติพันธุ์
ประชากรในจังหวัดน่านมีอยู่อย่างเบาบางเป็นอันดับ 3 ของประเทศ (ประมาณ 41 คนต่อตารางกิโลเมตร) กระจัดกระจายไปตามสภาพทางภูมิศาสตร์ แบ่งได้เป็นกลุ่มใหญ่ ๆ ได้แก่
นอกจากนี้ในบริเวณที่สูงตามไหล่เขายังเป็นชุมชนของชนกลุ่มน้อยที่เรียกกันว่า "ชาวเขา" ได้แก่ ชาวม้ง, เมี่ยน, ลัวะหรือถิ่น, ขมุ รวมถึงชาวตองเหลืองหรือมาบลี ที่อาศัยอยู่ในบริเวณพื้นที่ตำบลแม่ขะนิง อำเภอเวียงสา
การขนส่ง
เนื่องด้วยภูมิศาสตร์ของจังหวัดน่านมีพื้นที่ติดต่อกับจังหวัดอื่น ๆ ไม่มาก และเป็นจังหวัดชายแดนติดกับประเทศลาว ดังนั้นการเดินทางมาจังหวัดน่านจึงมีเส้นทางที่จำกัด ไม่มีทางรถไฟ แต่ก็มีท่าอากาศยานน่านนคร รวมทั้งมีถนนสายหลักที่ตัดผ่านตลอดความยาวตั้งแต่เหนือลงมาและมีสภาพผิวถนนที่ดี สามารถใช้งานได้ตลอดปี
ทางถนน
เครือข่ายถนนในจังหวัดประกอบด้วยแนวถนนในแนวเหนือ-ใต้ และแนวตะวันตก-ตะวันออก มีถนนลาดยางจากตัวจังหวัดไปยังอำเภอต่าง ๆ และจังหวัดใกล้เคียง ทางหลวงแผ่นดินที่สำคัญ ได้แก่
รถโดยสารประจำทาง
[บริษัทผู้ให้บริการ]
[เส้นทาง]
[รถโดยสารระหว่างประเทศ]
ทางราง
จังหวัดน่านไม่มีเส้นทางรถไฟผ่าน แต่สามารถเดินทางมาลงที่สถานีรถไฟเด่นชัย อำเภอเด่นชัย จังหวัดแพร่่ แล้วเดินทางด้วยถนนระยะทางประมาณ 140 กิโลเมตร ตามทางหลวงแผ่นดินหมายเลข 101 มายังตัวจังหวัดได้
ทางอากาศ
มีท่าอากาศยานน่านนครซึ่งเป็นสนามบินพาณิชย์ตั้งอยู่ทางตอนเหนือของตัวเมืองห่างประมาณ 3 กิโลเมตร มีเที่ยวบินระหว่างท่าอากาศยานดอนเมืองและท่าอากาศยานสุวรรณภูมิ มายัง ท่าอากาศยานน่านนคร สูงสุด 20 เที่ยวบินไปกลับต่อวัน
แหล่งท่องเที่ยว
จังหวัดน่านอาจไม่มีชื่อเสียงเป็นอันดับต้น ๆ ของสถานที่ท่องเที่ยว แต่ความจริงแล้ว ที่นี่มีแหล่งท่องเที่ยวให้ผู้สนใจได้ท่องเที่ยวมากมายไม่รู้จบ ทั้งสถานที่ทางประวัติศาสตร์ โบราณคดี แหล่งอารยธรรมโบราณ โดยที่เพิ่งค้นพบในเขตอำเภอเมืองน่าน ส่วนโบราณสถานโดยเฉพาะวัดเก่าแก่มีให้เห็นแทบทุกอำเภอ ได้แก่ วัดพระธาตุแช่แห้ง พระธาตุคู่บ้านคู่เมืองของจังหวัดด้าน วัดภูมินทร์ หอคำ วัดหนองบัว วัดบุญยืน ซึ่งล้วนแต่มีอายุนับร้อย ๆ ปี มีภาพจิตรกรรมฝาผนังที่สวยงามทั้งสิ้น
สถานที่ท่องเที่ยวทางธรรมชาติก็มีความหลากหลาย เช่น เส้นทางชมธรรมชาติหมู่บ้านมณีพฤกษ์ ในอำเภอทุ่งช้าง อุทยานแห่งชาติหลายแห่ง และเสาดินที่อำเภอนาน้อย บ่อเกลือโบราณในอำเภอบ่อเกลือ หรือการล่องแก่งน้ำว้าที่มีทัศนียภาพสวยงามตลอดเส้นทาง เป็นต้น
สำหรับการท่องเที่ยวเชิงวัฒนธรรมในจังหวัดน่าน สามารถท่องเที่ยวได้ทั่วทุกอำเภอ ด้วยมีความหลากหลายทางวัฒนธรรมอยู่แล้ว นอกจากนี้ยังมีงานบุญประเพณีที่สำคัญ เช่น งานแข่งเรือ งานไหว้พระธาตุ ส่วนผู้ที่ชื่นชอบศิลปะการแสดงก็สามารถชมการแสดงนาฏศิลป์ที่งดงาม รวมทั้งดนตรีที่มีเอกลักษณ์เฉพาะตัว เช่น ดนตรีวงปี่จุ้ม จ๊อยซอ ฟ้อนแง้น เป็นต้น
มหาวิทยาลัยราชภัฏเชียงใหม่ ศูนย์แม่ริม
มหาวิทยาลัยราชภัฏเชียงใหม่ ศูนย์แม่ริม  (อังกฤษ: Chiang Mai Rajabhat University (Mae Rim)) เป็นพื้นที่ส่วนขยายของมหาวิทยาลัยราชภัฏเชียงใหม่ ซึ่งมีการขยายพื้นที่ใหม่และพัฒนามาอย่างต่อเนื่อง บนพื้นที่กว่า 2,846 ไร่ ณ ตำบลขี้เหล็ก อำเภอแม่ริม จังหวัดเชียงใหม่
วิสุทธ์ บุษยกุล
ศาสตราจารย์วิสุทธิ์ บุษยกุล  (เกิด: 8 พฤศจิกายน 2462, จังหวัดอุดรธานี; อนิจกรรม: 21 มกราคม 2554, กรุงเทพมหานคร ) บิดาเป็นชาวจังหวัดอุดรธานี มารดาเป็นชาวสมุทรสงคราม เนื่องจากบิดารับราชการในแผนกคลังจังหวัด เด็กชายวิสุทธิ์จึงต้องติดตามบิดาไปอยู่จังหวัดนครพนมตั้แต่อายุประมาณ 2-3ขวบ และได้เริ่มเรียนหนังสือที่โรงเรียนสกลราชวิทยานุกูล สำเร็จการศึกษาชั้นมัธยมศึกษาปีที่ 5 จึงได้ย้ายไปศึกษาต่อที่ โรงเรียนอุดรพิทยานุกูล จังหวัดอุดรธานี จนจบชั้นมัธยมศึกษาปีที่ 8 ได้เข้ารับราชการเป็นครูประชาบาลเมื่อ พ.ศ. 2478
ในช่วงสงครามโลกครั้งที่ 2 อาจารย์วิสุทธิ์ได้เข้าร่วมกับขบวนการเสรีไทย และถูกส่งตัวไปอินเดียเพื่อฝึกการรับส่งวิทยุโทรเลขที่เมือง Poona ระหว่างอยู่ที่อินเดียได้พบเห็นวัฒนธรรมหลายประการ ทำให้เกิดความสนใจในเรื่องภาษาและศาสนาของชาวอินเดีย ทว่าอยู่ที่อินเดียไม่นานนักสงครามก็ยุติจึงได้กลับประเทศไทย ปี พ.ศ. 2490 ได้เข้ารับราชการในกรมสรรพากรจนถึงปีต่อมาได้ลาอุปสมบท 1 พรรษาที่จังหวัดสกลนคร เมื่อลาสิกขาแล้ว ได้ตัดสินใจสอบแข่งขันชิงทุนการศึกษาไปศึกษาต่อยังต่างประเทศ  ปรากฏว่าสอบได้และได้รับทุนกระทรวงศึกษาธิการไปศึกษาต่อยังประเทศสหรัฐอเมริกาใน พ.ศ. 2492
ได้ศึกษาภาษาสันสกฤตที่ มหาวิทยาลัยเพนซิลเวเนีย เมืองฟิลาเดลเฟีย ได้ศึกษาด้านภาษาบาลี สันสกฤต นอกจากนี้ ยังสนใจศึกษาภาษาโบราณอื่น ๆ เช่น ภาษาอิหร่านและเปอร์เซียโบราณ ตลอดจนภาษาโขตานในเอเชียกลาง ระหว่างศึกษาและทำวิทยานิพนธ์ปริญญาเอกเกิดล้มป่วยต้องเข้ารับการรักษาและมีโรคแทรกซ้อน จึงไม่สามารถศึกษาต่อจนจบปริญญาได้และต้องเดินทางกลับประเทศไทยในที่สุด เมื่อกลับมาแล้วได้เป็นอาจารย์ประจำคณะอักษรศาสตร์ จุฬาลงกรณ์มหาวิทยาลัย จนได้รับตำแหน่งศาสตราจารย์ และศาสตราจารย์เกียรติคุณตามลำดับ
นอกจากนี้ศาสตราจารย์วิสุทธิ์ บุษยกุลดำรงตำแหน่งราชบัณฑิต สำนักศิลปกรรม ประเภทวรรณศิลป์ สาขาวิชาตันติภาษา
ศาสตราจารย์วิสุทธิ์ถึงแก่อนิจกรรมด้วยโรคมะเร็งปอดเมื่อวันที่ 21 มกราคม พ.ศ. 2554 ยังกรุงเทพมหานคร พระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทานพระพิธีธรรมสวดพระอภิธรรม 7 วัน ตั้งแต่วันที่ 22-28 มกราคม พ.ศ. 2554 ณ วัดเทพศิรินทราวาสราชวรวิหาร และทรงรับศพอยู่ในพระราชานุเคราะห์โดยตลอด
หมู่เกาะเวอร์จินของสหรัฐอเมริกาในโอลิมปิกฤดูหนาว 2022
หมู่เกาะเวอร์จินของสหรัฐอเมริกา จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติหมู่เกาะเวอร์จินของสหรัฐอเมริกาเป็นตัวแทนหมู่เกาะเวอร์จินของสหรัฐอเมริกาในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีข้ามทุ่ง
ผลการแข่งขันดังนี้ :
เทศมณฑลบอตอชัน
ประชากร
ณ เดือนตุลาคม ค.ศ. 2011 เทศมณฑลบอตอชันมีประชากรทั้งหมด 412,626 คน และมีความหนาแน่น 83 คนต่อตารางกิโลเมตร โดยประกอบด้วย:
กีฬาทวิกีฬาฤดูหนาวในโอลิมปิกเยาวชนฤดูหนาว 2020 – ประเภทสปรินท์บุคคลชาย
กีฬาทวิกีฬาฤดูหนาวในโอลิมปิกเยาวชนฤดูหนาว 2020 ประเภทสปรินท์บุคคลชาย เป็นการแข่งขันกีฬาทวิกีฬาฤดูหนาวที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 14 มกราคม ค.ศ.2020 โดยได้จัดขึ้นที่ Lausanne Skating Arena ซึ่งการแข่งขันกีฬาทวิกีฬาฤดูหนาวครั้งนี้มีนักกีฬาเข้าร่วมแข่งขัน 98 คน จาก 36 ประเทศ
ผู้ที่ได้รับรางวัลชนะเลิศเหรียญทองคือ Marcin Zawół นักกีฬาจากประเทศโปแลนด์
อันวาร์ อิบราฮิม
ดาโต๊ะ ซรี อันวาร์ บิน อิบราฮิม (Dato' Sri Anwar bin Ibrahim, انوار بن ابراهيم; เกิด 10 สิงหาคม พ.ศ. 2490) เป็นนักการเมืองชาวมาเลเซีย นายกรัฐมนตรีมาเลเซียคนปัจจุบัน เคยดำรงตำแหน่งรองนายกรัฐมนตรี รัฐมนตรีหลายกระทรวง ผู้นำฝ่ายค้าน
ใน พ.ศ. 2542 เขาถูกตัดสินจำคุกหกปีด้วยข้อหาทุจริต และใน พ.ศ. 2543 ถูกตัดสินจำคุกอีกเก้าปีด้วยข้อหาร่วมเพศทางทวารหนัก ใน พ.ศ. 2547 ศาลสหพันธรัฐกลับการพิพากษาลงโทษที่สองและเขาได้รับการปล่อยตัว ในเดือนกรกฎาคม พ.ศ. 2551 เขาถูกจับกุมจากข้อกล่าวหาว่า เขาร่วมเพศกับเพื่อนร่วมงานชายคนหนึ่งทางทวารหนัก แต่ศาลพิพากษายกฟ้องในเดือนมกราคม พ.ศ. 2555 ต่อมา อัลวาร์เป็นบุคคลนำในฝ่ายค้านและช่วยรวมพรรคฝ่ายค้านเป็นปากาตันรักยัต ซึ่งลงสมัครรับเลือกตั้งในการเลือกตั้งทั่วไปปี 2551 และ 2556
ข้อกล่าวหาทางเพศ
ที่การประชุมใหญ่สหองค์การมลายูแห่งชาติ มีการแจกจ่ายหนังสือ 50 Dalil Kenapa Anwar Tidak Boleh Jadi PM ("50 เหตุผลว่าทำไมอันวาร์จึงเป็นนายกรัฐมนตรีไม่ได้") ซึ่งมีเนื้อหากล่าวหาชัดเจนเช่นเดียวกับกล่าวโทษอันวาร์ว่าฉ้อราษฎร์บังหลวง หนังสือนี้เขียนขึ้นโดย คาลิด จาฟรี อดีตบรรณาธิการของหนังสือพิมพ์อูตูซานมาเลเซียซึ่งรัฐบาลควบคุม และอดีตบรรณาธิการฮาเรียนเนชันแนลที่ล้มเหลว อันวาร์ได้คำสั่งห้ามจากศาลมิให้จำหน่ายหนังสืออีกและดำเนินคดีต่อผู้เขียนในข้อหาหมิ่นประมาท ตำรวจแจ้งข้อหาตีพิมพ์ข่าวเท็จโดยเจตนาร้ายต่อผู้เขียนหนังสือ ในบรรดาข้อกล่าวหาในหนังสือ หนึ่งในนั้นคือ อันวาร์เป็นพวกรักร่วมเพศ ตำรวจได้รับการชี้แจงให้สอบสวนความถูกต้องของการอ้างนี้ อันวาร์ถูกแจ้งข้อหาร่วมเพศทางทวารหนัก ถูกตัดสินโทษจำคุก 15 ปี ซึ่งซิดนีย์มอร์นิงแฮโรลเรียกว่า "การจัดฉากทางการเมืองอย่างโจ๋งครึ่ม"
ระหว่างการคุมขังของตำรวจใน พ.ศ. 2541 อันวาร์ถูกทุบตีโดย เราะฮิม นูร์ ซึ่งขณะนั้นเป็นจเรตำรวจ ภายหลังเราะฮิมถูกตัดสินว่ามีความผิดจริงฐานทำร้ายร่างกายและถูกจำคุกสองเดือนใน พ.ศ. 2543 เขาขอโทษอย่างเป็นทางการต่ออันวาร์และจ่ายค่าเสียหายไม่ทราบจำนวน
ใน พ.ศ. 2542 อันวาร์แจ้งความดำเนินคดีต่อนายกรัฐมนตรีมหาเธร์ในข้อหาหมิ่นประมาทที่กล่าวหาว่าประพฤติผิดศีลธรรมและเรียกอันวาร์ว่าพวกรักร่วมเพศในการแถลงข่าวในมาเลเซีย
คำตัดสินนี้ถูกพลิกบางส่วนใน พ.ศ. 2547 เป็นผลให้อันวาร์ถูกปล่อยตัวจากเรือนจำ ผู้เขียนหนังสือดั้งเดิมเสียชีวิตใน พ.ศ. 2548 ด้วยภาวะแทรกซ้อนจากโรคเบาหวาน แต่ไม่ก่อนหน้าที่ศาลสูงจะพิพากษาว่าเขามีความผิดฐานหมิ่นประมาทและต้องจ่ายค่าชดเชยแก่อันวาร์หลายล้านริงกิต ศาลสหพันธ์พิพากษาเมื่อวันที่ 8 มีนาคม พ.ศ. 2553 ว่า การที่มหาเธร์ปลดอันวาร์จากตำแหน่งในคณะรัฐมนตรีของเขาชอบตามรัฐธรรมนูญและชอบด้วยกฎหมาย หมายความว่า อันวาร์ล้มเหลวในการต่อสู้คัดค้านการปลดเขาออกจากตำแหน่ง
ข้อกล่าวหาการร่วมเพศทางทวารหนัก
วันที่ 29 มิถุนายน พ.ศ. 2551 เว็บท่าข่าวออนไลน์มาเลเซียกินีรายงานว่า ผู้ร่วมงานของอันวาร์ อิบราฮิมฟ้องรายงานตำรวจโดยอ้างว่า เขาถูกอันวาร์ร่วมเพศทางทวารหนัก อันวาร์กล่าวว่า โทษจำคุกจากข้อหานี้ที่เป็นไปได้นั้นอาจถูกมองได้ว่าเป็นความพยายามปลดเขาจากตำแหน่งผู้นำฝ่ายค้านหลังเขาได้รับการสนับสนุนเพิ่มขึ้นและชัยชนะในการเลือกตั้งซ่อม เขายังยืนยันความบริสุทธิ์ของตนอีกและอ้างหลักฐานในแบบรายงานการแพทย์ด้วย
ศาลตัดสินยกฟ้องในวันที่ 9 มกราคม พ.ศ. 2555 เกือบสองปีหลังการพิจารณาเริ่มขึ้น ซึ่งผู้พิพากษาเห็นว่าหลักฐานดีเอ็นเอที่อัยการส่งมานั้นเชื่อถือไม่ได้ และยกฟ้องอันวาร์
สองปีให้หลัง ศาลอุทธรณ์กลับคำตัดสินปล่อยตัวจำเลยเมื่อวันที่ 4 มีนาคม 2557 ทำให้อันวาร์ถูกตัดสินจำคุกห้าปี แต่ยังได้ประกันตัวระหว่างเขาอุทธรณ์คำตัดสินของคณะลูกขุน ฮิวแมนไรท์วอตช์และคณะกรรมการนักนิติศาสตร์ระหว่างประเทศกล่าวหารัฐบาลมาเลเซียว่าแทรกแซงในประเด็นตุลาการนี้ วันที่ 10 กุมภาพันธ์ 2558 ศาลกลางมาเลเซียสนับสนุนคำวินิจฉัยของศาลอุทธรณ์และยืนยันโทษจำคุกห้าปี
รัฐธรรมนูญลาว
รัฐธรรมนูญในประเทศลาวมีที่ประกาศใช้มาแล้ว 2 ฉบับคือ รัฐธรรมนูญแห่งราชอาณาจักรลาว และรัฐธรรมนูญแห่งสาธารณรัฐประชาธิปไตยประชาชนลาวซึ่งเป็นฉบับปัจจุบัน
ฉบับก่อนหน้า
รัฐธรรมนูญฉบับแรกของลาว เขียนโดยฝรั่งเศส และปกครองโดยมีพระมหากษัตริย์เป็นประมุข ประกาศใช้เมื่อ 11 พฤษภาคม พ.ศ. 2490 โดยมีสถานะเป็นรัฐเอกราชในเครือสหภาพฝรั่งเศส ต่อมาได้มีการแก้ไขเมื่อ 11 พฤษภาคม พ.ศ. 2500 โดยตัดส่วนที่เกี่ยวข้องกับสหภาพฝรั่งเศสออกไป รัฐธรรมนูญฉบับนี้ถูกยกเลิกเมื่อ 3 ธันวาคม พ.ศ. 2518 ซึ่งเป็นวันที่เปลี่ยนการปกครองเป็นระบอบคอมมิวนิสต์
พัฒนาการของรัฐธรรมนูญ พ.ศ. 2534
ในวันที่ 14 สิงหาคม พ.ศ. 2534 ซึ่งเป็นเวลา 16 ปีหลังจากจัดตั้งสาธารณรัฐประชาธิปไตยประชาชนลาว สภาประชาชนสูงสุดซึ่งเป็นหน่วยงานด้านนิติบัญญัติสูงสุดของรัฐ ได้ผ่านร่างรัฐธรรมนูญ การร่างรัฐธรรมนูญนั้นได้เริ่มต้นอย่างช้าๆตั้งแต่พ.ศ. 2518 แต่ก็ไม่มีความก้าวหน้าจนการประชุมพรรคครั้งที่สามจึงได้เร่งรัดการร่างรัฐธรรมนูญ คณะกรรมการร่างรัฐธรรมนูญได้ทำงานอย่างไม่เป็นทางการโดยมีประธานคือสีสมพน โลวันไซ ซึ่งเป็นคณะกรรมการโพลิตบูโร มีที่ปรึกษาจากเยอรมันตะวันออก การมอบหมายงานอย่างเป็นทางการเกิดขึ้นเมื่อ 22 พฤษภาคม พ.ศ. 2527
แม้ว่าองค์กรทางการเมืองจะทำงานโดยไม่มีรัฐธรรมนูญที่เป็นลายลักษณ์อักษรถึง 15 ปี แต่ก็ส่งผลต่อการพัฒนาประเทศ เป็นอุปสรรคต่อการลงทุนของต่างประเทศในลาวเพราะขาดกฎหมายที่ชัดเจน หลังจากที่มีการเลือกตั้งสภาประชาชนใหม่ในเดือนมีนาคม พ.ศ. 2532 มีการจัดตั้งคณะกรรมการร่างรับธรรมนูญอย่างเป็นทางการอีกครั้ง โดยคณะกรรมการนี้มีความสัมพันธ์ใกล้ชิดกับคณะกรรมการโพลิตบูโรและคณะเลขาธิการพรรค ในเดือนเมษายน พ.ศ. 2533 หลังจากที่มีการพิจารณาร่างรัฐธรรมนูญโดยรอบคอบจึงได้นำเสนอร่างต่อสาธารณชน
รัฐธรรมนูญฉบับ พ.ศ. 2534 นี้ได้รับอิทธิพลทั้งจากแนวคิดปฏิวัติดั้งเดิม เศรษฐกิจ การเมืองแนวเสรีนิยม การเปลี่ยนแปลงในโลกสังคมนิยม และการถ่วงดุลในระดับนานาชาติ
พรวุฒิ สารสิน
พรวุฒิ สารสิน เป็นนักธุรกิจ นักการเมือง และนักแสดงชาวไทย ปัจจุบันเป็นประธานกรรมการ บริษัทไทยน้ำทิพย์ จำกัด  ซึ่งในประวัติการทำงานส่วนนี้ทำให้ได้รับฉายาว่า "เจ้าพ่อน้ำดำ"
ประวัติ
พรวุฒิ สารสิน (ชื่อเล่น: ใหญ่) นักธุรกิจและนักแสดงชาวไทย เกิดเมื่อวันที่ 23 เมษายน พ.ศ. 2502 เป็นบุตรคนสุดท้องและบุตรชายเพียงคนเดียว ในจำนวนบุตรทั้ง 3 คน ของนายพงส์ และคุณหญิงมาลินี สารสิน (สกุลเดิม วรรณพฤกษ์) จบการศึกษาจากโรงเรียนสาธิตจุฬาลงกรณ์มหาวิทยาลัย ระดับมัธยมศึกษาจากโรงเรียนจีลอง ประเทศออสเตรเลียและไฮสกูลคอนเน็กติกัน สหรัฐอเมริกา ระดับปริญญาตรีจากมหาวิทยาลัยบอสตัน และปริญญาโทจากมหาวิทยาลัยเปปเปอร์ไดน์
การทำงาน เป็นผู้จัดการโฆษณาของบริษัท ไทยน้ำทิพย์ จำกัด ผู้จัดจำหน่ายและถือลิขสิทธิ์น้ำอัดลมยี่ห้อ "โค้ก" ในประเทศไทย ซึ่งถือเป็นบุคคลแรกที่ได้ใช้ศิลปินเพลงที่กำลังมีชื่อเสียงในขณะนั้น คือ คาราบาว, ธงไชย แมคอินไตย์ และ อัสนี - วสันต์ เผยแพร่ภาพลักษณ์องค์กรในงานสาธารณกุศลตั้งแต่ปี พ.ศ. 2527 จนถึงปัจจุบัน, เป็นผู้ช่วยกรรมการผู้จัดการสายงานการตลาดและโรงงานในปี พ.ศ. 2538, ผู้ช่วยผู้จัดการใหญ่ และปัจจุบันเป็นรองประธานกรรมการ บริษัทไทยน้ำทิพย์ จำกัด  ซึ่งในประวัติการทำงานส่วนนี้ทำให้ได้รับฉายาว่า "เจ้าพ่อน้ำดำ"
ชีวิตส่วนตัว สมรสกับ หม่อมราชวงศ์สุภาณี ดิศกุล (ปัจจุบันได้หย่ากันแล้ว) ธิดาหม่อมเจ้าสุภัทรดิศ ดิศกุล และหม่อมอรพินทร์ ดิศกุล ณ อยุธยา (สกุลเดิม อินทรทูต) มีบุตร 2 คน คือ น.ส.แพร และ นายภูมิ สารสิน  หลังการหย่าแล้วมีข่าวว่าสนใจ นัท มีเรีย นักแสดงสาวซึ่งหย่าขาดจากอดีตสามี เต๋า-สมชาย เข็มกลัด เช่นกัน  โดยติดตามอยู่หลายปี แต่ทางฝ่ายนัท มีเรีย ได้ปฏิเสธ
การเมือง
ในส่วนงานการเมือง เป็นสมาชิกสภาผู้แทนราษฎร ในระบบบัญชีรายชื่อของพรรคประชาธิปัตย์ ในการเลือกตั้งทั่วไป ในปี พ.ศ. 2544 และเป็นกรรมการบริหารพรรคด้วย และต่อมาเป็นที่ปรึกษาของนายอภิรักษ์ โกษะโยธิน เมื่อครั้งดำรงตำแหน่งผู้ว่าราชการกรุงเทพมหานคร
การแสดง
มีผลงานการแสดงครั้งแรก ในปี พ.ศ. 2550 ในภาพยนตร์ไทยเรื่อง พลอย จากการกำกับของ เป็นเอก รัตนเรือง ด้วยการรับบทเป็น "วิทย์" สามีที่มีปัญหาครอบครัวกับภรรยาในเรื่อง คือ "แดง" (แสดงโดย ลลิตา ปัญโญภาส) และในปี พ.ศ. 2553 จากเรื่อง อินทรีแดง ด้วยการรับบท "ดิเรก" นายกรัฐมนตรีที่ทะเยอทะยานทำได้ทุกอย่างเพื่อจุดมุ่งหมายทางการเมือง  จากการกำกับของ วิศิษฏ์ ศาสนเที่ยง
พระพิฆเนศ มหาเทพแห่งปัญญา
พระพิฆเนศ มหาเทพแห่งปัญญา (Bal Ganesh) เป็นภาพยนตร์แอนิเมชันชื่อดังของ บอลลีวู้ด ในเครือของ shemaroo กำกับภาพยนตร์โดย Pankaj Sharma ภาพยนตร์เรื่องนี้มีภาคต่อคือ พระพิฆเนศ มหาเทพแห่งปัญญา 2 ออกฉายวันที่ 16 ตุลาคม พ.ศ. 2550
เนื้อเรื่อง
ภาพยนตร์เรื่องนี้จะเล่าเรื่องของพระพิฆเนศตั้งแต่เด็กๆ และ เล่าถึงอิทธิฤทธิ์ต่างๆของพระพิฆเนศที่สร้างไว้โดยมี พญามุสิกะ หรือหนู ที่เป็นพาหนะของพระพิฆเนศนั้นเป็นผู้เล่าเรื่อง โดยภาพยนตร์ในภาคนี้เล่าเรื่องเป็นตอนๆ โดยเรียงตอนตามลำดับได้ดังนี้ ตอนกำเนิดพระพิฆเนศ ตอนพระพิฆเนศกินขนม ตอนพระพิฆเนศเสียงา ตอนกำเนิดแม่น้ำกาวรี ตอนพระพิฆเนศพิโรธพระจันทร์ ตอนเศรษฐีกูเบร์อวดความร่ำรวย ตอนปราบอสูรทาร์กาซู
รางวัลที่ได้รับ
รางวัลที่ได้รับของภาพยนตร์เรื่องนี้ คือ สาขา "ภาพยนตร์แอนิเมชั่นยอดเยี่ยม"
แซง-โกแบ็ง
แซง-โกแบ็ง (Saint-Gobain) เป็นบริษัทข้ามชาติสัญชาติฝรั่งเศสผู้ผลิตกระจก ตลอดวัสดุก่อสร้างอื่น ๆ ก่อตั้งขึ้นโดยฌ็อง-บาติสต์ กอลแบร์ ในปี ค.ศ. 1665 เป็นผู้สร้างห้องกระจกอันมีชื่อเสียงของพระราชวังแวร์ซาย ผู้ผลิตกระจกในการก่อสร้างพีระมิดลูฟวร์หน้าพิพิธภัณฑสถานลูฟวร์ในกรุงปารีส และผลิตกระจกที่ใช้ในรถยนต์กว่าร้อยละ 50 ของทั้งทวีปยุโรป มีสำนักงานใหญ่อยู่ที่กูร์เบอวัวร์ ประเทศฝรั่งเศส จดทะเบียนในตลาดหลักทรัพย์ยูโรเน็กซต์ปารีส
พระแสนห้า
พระแสนห้า หรือ หลวงพ่อแสนห้า เป็นพระพุทธรูปที่เก่าแก่ศักดิ์สิทธิ์ ขนาดหน้าตัก 61 นิ้ว สูง 90 นิ้ว ประดิษฐานอยู่ในพระอุโบสถวัดกุมภประดิษฐ์ ชาวบ้านเรียกว่า วัดกลาง (เดิมชื่อวัดเตาไห สาเหตุเพราะเป็นสถานที่ที่มีการเตาเผาตุ่มน้ำหรือไหน้ำ) ตั้งอยู่ที่ ตำบลโพนสา อำเภอท่าบ่อ จังหวัดหนองคาย ซึ่งเป็นวัดเก่าแก่ และได้ยกฐานะเป็นวัดที่ถูกต้องในปี พ.ศ. 2440 และได้รับพระราชทานวิสุงคามสีมา เมื่อ ปี พ.ศ. 2445
ประวัติ
หลวงพ่อแสนห้า เป็นพระพุทธรูปที่เก่าแก่และศักดิ์สิทธิ์มาก สร้างขึ้นในราว พ.ศ. 2213 ซึ่งมีผู้มีจิตศรัทธาสองพี่น้องเป็นเจ้าภาพหลัก คือ พี่ชายชื่อ แสน น้องชายชื่อ ห้า จึงได้นามเรียกขนานว่า “หลวงพ่อแสนห้า” ในการดำเนินการสร้างนอกจากสองพี่น้องแล้วยังมีพุทธศาสนิกชนเป็นจำนวนมากร่วมเป็นเจ้าภาพ เพื่อใช้เป็นที่ยึดเหนี่ยวจิตใจของพุทธศาสนิกชน มีพุทธศาสนิกชนเคารพเลื่อมใสและเดินทางไปกราบขอพร และได้รับความสมหวังเป็นจำนวนมาก
สภาผู้แทนราษฎรไทย ชุดที่ 20
สมาชิกสภาผู้แทนราษฎรไทย ชุดที่ 20 (17 พฤศจิกายน พ.ศ. 2539 - 9 พฤศจิกายน พ.ศ. 2543) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 393 คน โดยมาจากการเลือกตั้งแบบแบ่งเขตทั้งหมด จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
จำนวนสมาชิกสภาผู้แทนราษฎรจำแนกตามพรรค
จำนวนสมาชิกสภาผู้แทนราษฎรจำแนกตามพรรค ณ วันสิ้นอายุของสภาผู้แทนราษฎร
รายนามสมาชิกสภาผู้แทนราษฎร
มีรายนามดังนี้
กีฬาระบำใต้น้ำในโอลิมปิกฤดูร้อน 2020 – หญิงคู่
การแข่งขันกีฬาระบำใต้น้ำในโอลิมปิกฤดูร้อน 2020 – หญิงคู่ เป็น 1 ใน 2 รายการแข่งขันระบำใต้น้ำที่โตเกียว ประเทศญี่ปุ่น จะจัดขึ้น ณ ศูนย์กีฬาทางน้ำโตเกียว ใน พ.ศ. 2564 จะเป็นครั้งที่ 9 ที่จัดแข่งขันรายการหญิงคู่ในโอลิมปิก
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ชิงชนะเลิศ
รอบชิงชนะเลิศจะแข่งขันโดยประเภทคู่ 12 อันดับแรกในรอบคัดเลือก คะแนนประจำทางเทคนิคจะนำมาใช้ตั้งแต่รอบคัดเลือกไปจนถึงรอบชิงชนะเลิศ แต่คะแนนฟรีจะให้คะแนนอีกครั้ง
ไลแมน สปิตเซอร์
ไลแมน สปิตเซอร์ จูเนียร์ (Lyman Spitzer Jr.; 26 มิถุนายน ค.ศ. 1914 – 31 มีนาคม ค.ศ. 1997) เป็นนักฟิสิกส์ทฤษฎี นักดาราศาสตร์ และนักปีนเขาชาวอเมริกัน ในฐานะนักวิทยาศาสตร์ เขาทำงานวิจัยการก่อตัวของดาวฤกษ์, ฟิสิกส์พลาสมา และใน ค.ศ. 1946 ได้คิดค้นแนวคิดกล้องโทรทรรศน์ในอวกาศ สปิตเซอร์คิดค้นเครื่องพลาสมาสเตลลาเรเตอร์ และนาซานำชื่อเขาไปตั้งให้กล้องโทรทรรศน์อวกาศสปิตเซอร์ ในฐานะนักปีนเขา เขาเป็นคนแรกที่ปีนเขาธอร์กับดอนัลด์ ซี. มอร์ตัน
เกียรติคุณ
รางวัล
อนุสรณ์